मकराना | मुख्यमंत्री वसुंधरा राजे 3 मई को मकराना में नहरी परियोजना का लोकार्पण करेंगी। विधायक श्रीराम भींचर व एसडीएम मुकेश कुमार चौधरी ने सोमवार को अधिकारियों की बैठक ली। विधायक ने मंच, हेलीपेड, सभा स्थल, प्रवेश द्वार, नागरिकों की बैठक व्यवस्था और लोकार्पण स्थल सहित अन्य व्यवस्थाओं पर भी अधिकारियों से चर्चा की। एसडीएम चौधरी ने कहा कि सभी अधिकारी 24 घंटे मोबाइल ऑन रखे और हैडक्वार्टर नहीं छोडें। पीडब्ल्यूडी के सहायक अभियंता मंगलाराम, थानाधिकारी गोमाराम चौधरी, डिस्कॉम एक्सईएन बीएल गोदावत, बीसीएमओ डॉ. नरेंद्र चौधरी, आयुक्त सुनील कुमार चौधरी, नहरी प्रोजेक्ट के सहायक अभियंता देवेंद्र सिंघल, एएसपी पूनम सिंह विश्नोई, तहसीलदार धनराज मीणा, विकास अधिकारी शिवदयाल शर्मा, संजय कुमावत, बीईईओ गजराज सिंह, सीडीपीओ उषा चौधरी और छात्रावास अधीक्षक जगदीश माथुर आदि मौजूद थे।